Source: http://merit.slv.cz/KSPO/16Co/22/2014
Timestamp: 2018-10-18 00:52:16+00:00
Document Index: 11972507

Matched Legal Cases: ['súd ', 'súd ', 'súd ', 'súd ', 'súd ', '§ 214', '§ 95', 'súd ', 'Súd ', 'súd ', '§ 202', '§ 218', 'súd ', 'súd ', 'súd ', '§ 218']

KSPO/16Co/22/2014
Súd: Krajský súd Prešov Spisová značka: 16Co/22/2014 Identifikačné číslo súdneho spisu: 8708207741 Dátum vydania rozhodnutia: 24. 02. 2014 Meno a priezvisko sudcu, VSÚ: JUDr. Anna Kovaľová ECLI: ECLI:SK:KSPO:2014:8708207741.1
Uznesenie Krajský súd v Prešove v právnej veci žalobcu: AA - centrum, s.r.o., so sídlom Levočská 6, Poprad, IČO: 31 729 851, právne zastúpeného JUDr. Mikulášom Buzgóm, advokátom, Štúrova 20, Košice, proti žalovanej: Ing. W. B., nar. XX.X.XXXX, bytom T. XXX/XX, M., zastúpená Advokátskou kanceláriou Turčeková, s.r.o., Dunajská 66, Bratislava, o určenie, že žalobca nadobudol vydržaním právo zodpovedajúce vecnému bremenu s príslušenstvom, o odvolaní žalobcu proti uzneseniu Okresného súdu Poprad č.k. 17C 184/2008-461 zo dňa 21.11.2013, takto jednohlasne
Napadnutým uznesením súd prvého stupňa návrh na pripustenie zmeny petitu žaloby zo dňa 30.10.2013 nepripustil.
Proti tomuto uzneseniu podal odvolanie žalobca. Navrhli, aby odvolací súd napadnuté uznesenie zrušil a vec vrátil na ďalšie konanie.
Odvolací súd sa pred rozhodnutím vo veci samej zaoberal otázkou prípustnosti odvolania proti uzneseniu súdu prvého stupňa a vec prejednal bez nariadenia pojednávania v súlade s ustanovením § 214 ods. 2 zákona č. 99/1963 Zb. (ďalej len O.s.p.). Dospel k záveru, že odvolanie žalobcu smeruje proti rozhodnutiu, proti ktorému odvolanie prípustné nie je.
Podľa § 95 ods. 2 O.s.p., súd nepripustí zmenu návrhu, ak by výsledky doterajšieho konania nemohli byť podkladom pre konanie o zmenenom návrhu. Súd nepripustí zmenu návrhu ani v prípade, ak by na konanie o zmenenom návrhu bol vecne príslušný iný súd. V takom prípade pokračuje súd v konaní o pôvodnom návrhu po právoplatnosti uznesenia.
Podľa § 202 ods. 2 O.s.p. odvolanie nie je prípustné proti uzneseniu, ktorým sa pripustila alebo nepripustila zmena návrhu.
Podľa § 218 ods. 1 písm. c) O.s.p. odvolací súd odmietne odvolanie, ktoré smeruje proti rozhodnutiu, proti ktorému nie je odvolanie prípustné. Proti rozhodnutiu, ktorým súd zmenu návrhu nepripustil, odvolanie prípustné nie je. Z týchto dôvodov odvolací súd odvolanie proti napadnutému rozhodnutiu odmietol ako odvolanie podané proti rozhodnutiu, proti ktorému odvolanie nie je prípustné (§ 218 ods. 1 písm. c) O.s.p.).